CELEX: 62018TN0739
Language: sl
Date: 2018-12-17 00:00:00
Title: Zadeva T-739/18: Tožba, vložena 17. decembra 2018 – Darment/Komisija

25.2.2019   
            
            
               SL
            
            
               Uradni list Evropske unije
            
            
               C 72/34
            
         
      Tožba, vložena 17. decembra 2018 – Darment/Komisija
      (Zadeva T-739/18)
      (2019/C 72/43)
      Jezik postopka: angleščina
      
         Stranki
      
      
         Tožeča stranka: Darment Oy (Helsinki, Finska) (zastopnik: C. Ginter, odvetnik)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi za nično odločitev Komisije o znižanju kvote, dodeljene tožeči stranki za dajanje fluoriranih ogljikovodikov na trg za leto 2019, o kateri je bila tožeča stranka obveščena z dopisom Ares(2018)5305174 z dne 16. oktobra 2018 in z elektronskim sporočilom z dne 12. decembra 2018;
               
            
                  —
               
               
                  toženi stranki naloži plačilo stroškov.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: tožena stranka je kršila Uredbo (EU) 517/2014 (1), ker je člen 25(2) te uredbe uporabila izključno na podlagi podatkov iz evidence, vzpostavljene na podlagi člena 17, čeprav je bila vložena zahteva za popravek napačnih podatkov v evidenci.
               
            
                  2.
               
               
                  Drugi tožbeni razlog: očitna napaka tožene stranke pri presoji, ker ni upoštevala pojasnil tožeče stranke v zvezi z določitvijo kvot za uvoz nepakiranih fluoriranih ogljikovodikov na trg.
               
            
         (1)  Uredba (EU) št. 517/2014 Evropskega parlamenta in Sveta z dne 16. aprila 2014 o fluoriranih toplogrednih plinih in razveljavitvi Uredbe (ES) št. 842/2006 (UL 2014, L 150, str. 150).